**ADATKEZELÉSI TÁJÉKOZTATÓ**

Szombathelyi Faültetési Programban történő részvételhez kapcsolódó adatkezeléshez

Szombathely Megyei Jogú Város Önkormányzata Közgyűlésének döntése alapján Szombathely Megyei Jogú Város területén a zöldfelületek növelése érdekében a „Szombathelyi Faültetési Program” keretében a szombathelyiek aktív szerepvállalásával a város magántulajdonban lévő ingatlanjain is lehetőség nyílik új fás szárú növények telepítésére, önkormányzati finanszírozással. Előzőek végrehajtására a <https://1000fa.webgenerator.hu/hu/> honlapon kialakításra került egy online rendszer, amelyen keresztül az érintettek tájékozódhatnak és az igények benyújthatóak.

Az Adatkezelő az online rendszer használata során általa kezelt adatokról az Európai Parlament és a Tanács 2016. április 27-i (EU) 2016/679 rendeletének (a továbbiakban: GDPR) 13. cikkében foglaltak szerint a jelen tájékoztatóban foglalt előzetes tájékoztatást nyújtja az igénylők részére.

1. **AZ ADATKEZELŐ ÉS KÉPVISELŐJE ELÉRHETŐSÉGEI:**

Neve: Szombathely Megyei Jogú Város Polgármesteri Hivatala

*(a továbbiakban: Hivatal vagy Adatkezelő)*

Székhely: 9700 Szombathely, Kossuth L. utca 1-3.

Levelezési cím: 9700 Szombathely, Kossuth L. utca 1-3.

Képviselője: Dr. Károlyi Ákos, jegyző

E-mailcíme: jegyzo@szombathely.hu

1. **ADATVÉDELMI TISZTVISELŐ NEVE ÉS ELÉRHETŐSÉGE**

Neve: Dr. Szalai Adrienn

E-mailcíme: adatvedelem@szombathely.hu

Telefonszáma: +36 (94) 520-248; +36 (20) 294-7861

1. **ADATKEZELÉS CÉLJA, JOGALAPJA, AZ ADATKEZELÉSSEL ÉRINTETT SZEMÉLYEK ÉS A KEZELT ADATOK KÖRE**
2. Az adatkezelés célja: az igények benyújtásának biztosítása, a jogosultsági feltételek és az ültetés megtörténtének ellenőrzése, a növények átadás-átvételének szervezése és a kapcsolattartás.
3. Az adatkezelés jogalapja: az Érintett hozzájárulása – GDPR 6. cikk (1) bekezdés a) pontja.
4. Az adatkezeléssel érintett személyek köre: szombathelyi lakcímmel rendelkező, nagykorú természetes személyek, akik benyújtják igényüket a regisztrációs felületen.
5. A kezelt adatok köre: az érintett neve, lakcíme, e-mail címe, telefonszáma, aláírása.
6. **A SZEMÉLYES ADATOK MEGISMERÉSÉRE JOGOSULTAK ÉS A SZEMÉLYES ADATOK CÍMZETTJEI (ADATTOVÁBBÍTÁS, ADATFELDOLGOZÁS)**
7. Az adatok megismerésére jogosult személyek köre: a személyes adatokat a Hivatal környezetvédelmi feladatokat ellátó irodájának az adatkezelés céljának elérése érdekében eljáró dolgozói ismerhetik meg.
8. Adattovábbítás: a személyes adatok más adatkezelő részére személlyel összekapcsolható formában nem kerülnek továbbításra.
9. Adatfeldolgozók: a név-, lakcímadatok, és az aláírás az átadás-átvétel igazolása és lebonyolítása céljából továbbításra kerülnek az alábbi adatfeldolgozóhoz:
* PRENOR Kertészeti és Parképítő Kft. (9700 Szombathely, Béke tér 1.)
1. **ADATKEZELÉS HELYE, MÓDJA, IDŐTARTAMA**

Az adatokat az Adatkezelő elektronikus rendszerben tárolja, azok az Érintett hozzájárulásának visszavonásáig, annak hiányában a regisztrációt követő 1 évig kerülnek megőrzésre.

1. **AUTOMATIZÁLT DÖNTÉSHOZATAL, PROFILALKOTÁS**

Az Adatkezelő a jelen tájékoztatóban meghatározott célokkal összefüggésben automatizált döntéshozatalt nem alkalmaz, a személyes adatokat profilalkotási céllal nem kezeli.

1. **ADATBIZTONSÁG:**

Az Adatkezelő gondoskodik az adatok biztonságáról, megteszi mindazon technikai és szervezési intézkedéseket, és kialakítja azokat az eljárási szabályokat, amelyek a GDPR titoktartásra, és az adatkezelés biztonságára vonatkozó szabályainak érvényre juttatásához szükségesek. Megfelelő intézkedésekkel védi az adatokat a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés, sérülés ellen.

1. **AZ ÉRINTETT JOGAI:**

Az Érintettnek lehetősége van arra, hogy a rá vonatkozó személyes adatokkal kapcsolatban bármikor, korlátozás nélkül tájékoztatást, az adatokhoz való hozzáférést; helyesbítést; törlést; az adatkezelés korlátozását; valamint az adatok hordozhatóságát kérje; továbbá hozzájárulását visszavonja. Az Érintett a fentiekben meghatározott jogait az Adatkezelő elérhetőségein gyakorolhatja.

Az Adatkezelő indokolatlan késedelem nélkül, de legkésőbb a kérelem beérkezésétől számított egy hónapon belül tájékoztatja az Érintettet a fentiek szerinti kérelem nyomán hozott intézkedésekről. Szükség esetén ez a határidő további két hónappal meghosszabbítható.

Az Adatkezelő a kért információkat és tájékoztatást díjmentesen biztosítja, kivéve, ha az Érintett kérelme egyértelműen megalapozatlan vagy túlzó. Ekkor az Adatkezelő ésszerű díjat számolhat fel, vagy megtagadhatja a kérelem alapján történő intézkedést.

1. *A tájékoztatáshoz és hozzáféréshez való jog*

Az Érintett jogosult arra, hogy az Adatkezelő elérhetőségein keresztül tájékoztatást kérjen az alábbiakra vonatkozóan:

* személyes adatainak kezelése folyamatban van-e
* milyen személyes adatait, milyen jogalapon, milyen célból, mennyi ideig kezeli
* kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait
* alkalmaz-e az Adatkezelő automatizált döntéshozatalt, ideértve a profilalkotást is.

Az adatbiztonsági követelmények teljesülése és az Érintett jogainak védelme érdekében az Adatkezelő köteles meggyőződni az Érintett és a hozzáférési jogával élni kívánó személy személyazonosságának egyezéséről, ennek érdekében a tájékoztatás, az adatokba történő betekintés, illetve azokról másolat kiadása is az Érintett személyének azonosításához kötött.

1. *A helyesbítéshez, a törléshez valamint az adatkezelés korlátozásához való jog*

Az Érintett személy a megadott adatainak helyesbítését, törlését, valamint zárolását az Adatkezelő elérhetőségein keresztül kérheti.

1. *Az adathordozhatósághoz való jog*

Az Érintett jogosult arra, hogy a rá vonatkozó személyes adatait tagolt, széles körben használt, géppel olvasható formátumban megkapja, és kérelmére az Adatkezelő egy másik adatkezelőnek továbbítsa.

1. *A hozzájárulás visszavonásának joga*

Az Érintett a hozzájárulását bármely időpontban, korlátozás nélkül visszavonhatja, amely nem érinti a visszavonás előtt adott hozzájárulás alapján végrehajtott adatkezelés jogszerűségét.

1. **JOGORVOSLAT:**

Személyes adataival kapcsolatos bármely jogsértés észlelése esetén az Érintett az Adatkezelőhöz, annak adatvédelmi tisztviselőjéhez, vagy az illetékes törvényszékhez, illetve az adatvédelmi hatósághoz fordulhat.

**Szombathely Megyei Jogú Város Polgármesteri Hivatala**

Székhely: 9700 Szombathely, Kossuth L. u. 1-3.

Telefonszám: +36 (94) 520-100

Elektronikus levélcím: jegyzo@szombathely.hu

Honlap: https://www.szombathely.hu

**Adatvédelmi tisztviselő**

Neve: Dr. Szalai Adrienn

Elektronikus levélcím: adatvedelem@szombathely.hu

Telefonszám: +36 (94) 520-248; +36 (20) 294-7861

**Nemzeti Adatvédelmi és Információszabadság Hatóság**

Postacím: 1363 Budapest, Pf. 9.

Elektronikus levélcím: ugyfelszolgalat@naih.hu

Honlap: http://naih.hu